Dalam setahun, lebih daripada 7,000 filem baharu dikeluarkan
dan lebih 1,000 rancangan TV baharu,
beribu-ribu permainan video baharu,
beratus-ratus ribu audio siar baharu,
dan lebih 60,000 lagu baharu
dimuat naik ke Spotify setiap hari.
Antara semua pilihan untuk keseronokan,
salah satu yang paling popular pada tahun 2020
sudah berusia lebih 500 tahun.
Kita tak pernah lihat ledakan permainan catur sebegini.
Permainan ini ungguli senarai hajat.
Menurut peruncit, stok permainan sering kehabisan.
Malah di peringkat antarabangsa, kadar muat turun catur meningkat 11%.
Untuk seketika, ia genre paling popular
dalam platform strim Twitch,
mengatasi League of Legends misalnya,
serta Fortnite.
Beribu-ribu orang menonton saya bermain.
Dia mara ke H4. Logik menunjukkan syahmat akan berlaku.
Apa itu? Dungu!
Melihat sejarah catur,
ia permainan yang dimainkan oleh orang yang bijak.
Pemimpin hebat juga main catur.
Pemikir
dan artis,
dan atlet elit.
Selebriti datang bermain catur di kedai.
Marcel Duchamp pernah bermain di sini.
Stanley Kubrick pernah datang.
Bobby Fischer juga pernah datang bermain.
Pemain catur yang baik tak perlu jadi genius. Itu mitos.
Namun, catur bukan sekadar sejarah silam,
melepasi usia, fahaman dan budaya,
namun tak lapuk ditelan zaman.
Ia menarik. Ia seperti lari daripada kehidupan sebenar
ke dunia baharu yang mempunyai 64 petak.
Jadi mengapa permainan papan purba ini
terus menguasai imaginasi kita?
Apa yang istimewa tentang catur?
Catur permainan hebat. Ia permainan dan sukan untuk minda.
Seseorang perlu beri komitmen penuh untuk jadi
pemain terbaik dunia.
Saya suka main catur kerana ia permainan yang bagus.
Kini kita sedar sesiapa yang ada peralatan biasa
boleh jadi jaguh catur.
Mesin catur guna langkah terbaik
berdasarkan pengalaman lalu untuk menganalisis beberapa langkah berbeza.
Kemudian pilih satu.
CATUR
Sebuah kerajaan sedang diserang.
Pasukan berkuda musuh menyerbu istana.
Raja telah lari.
Tiada siapa pasti ke mana,
tapi perjuangan diteruskan sehingga raja dipastikan mati.
Buat kali pertama dalam hidupnya, ratu tak berdaya.
Sebuah empayar kecundang dengan begitu memalukan.
Generasi masa depan perlu belajar daripadanya.
Mereka belajar.
Ia berlaku di papan catur ini.
Saat ini dalam permainan ini,
ia menjadi legenda.
Ia permainan yang indah.
Juga untuk orang baharu, dah tentu,
ia nampak ajaib.
Edward Lasker, jurutera Jerman,
tak tahu dia akan mencipta sejarah catur
ketika turun dari bot di London pada tahun 1912.
Hentian pertamanya, kelab catur terhebat di bandar.
Lasker tak bercakap bahasa Inggeris, namun di sini,
ia tak penting. Seorang lelaki ajak dia bermain sebentar.
Lasker tidak tahu dia ialah Sir George Alan Thomas,
mungkin pemain terbaik di England.
Ia permainan santai dan bersahaja yang dirakamkan.
Ia bukan pertandingan dan bukan untuk taruhan wang.
Hari ini, ia diberi julukan "Perburuan Raja Sempurna"
kerana ia sangat kejam.
Atau kadangkala "Tarikan Membunuh"
kerana ia indah pada masa yang sama.
Untuk melihat keindahannya,
anda perlu tahu cara bermain dulu.
Saya mengajar budak berusia enam tahun atau 20 tahun?
Budak enam tahun. Pasti.
Sedia berkhidmat ialah lapan bidak,
askar anda.
Kanak-kanak berusia enam tahun sama seperti bidak.
Ia buah catur paling lemah,
namun boleh mengalahkan raja musuh.
Kemudian anda ada tir, istana kota yang berkuasa.
Ia bergerak pada garisan lurus. Bukan buah paling mengujakan.
Di sebelah tir ialah kuda. Ia nampak seperti…
Kuda. Semua orang suka kuda, okey?
Ia bergerak dalam bentuk "L".
- Ia melompat. - Seperti kuda.
Pemain seterusnya ialah gajah.
Sangat jauh. Ia bergerak dari hujung papan ke bahagian lain
dan serang buah catur lawan.
Di sebelah gajah ialah buah catur paling berkuasa.
Sebelum penghujung abad ke-15,
buah catur itu cuma boleh bergerak satu petak.
Namun ramai pemimpin wanita berkuasa muncul di Eropah.
Tiba-tiba buah yang lemah itu…
Ia digantikan oleh ratu
yang bergerak seluruh papan dalam satu langkah.
Tanpa ratu, melainkan anda bagus, menyerah kalah sajalah.
Kemudian, buah paling penting bagi anda.
Raja yang kecil,
yang hanya boleh bergerak satu petak.
Dia nampak lemah,
namun jika anda tak melindungi dia, anda kalah.
Pada zaman Parsi purba, mereka kata,
"Shah mat,"
"Raja dah mangkat,"
yang kemudian jadi "syahmat".
Tamat.
Ini tentera anda, sama dengan musuh anda.
Sekarang anda perlu ambil langkah pertama.
PEMBUKAAN
Edward Lasker memilih buah putih, bermakna dia bergerak dulu.
Ada 20 perkara yang dia boleh buat.
Begitu juga Sir Thomas.
Kedua-dua pilihan itu
boleh mewujudkan 400 permainan berbeza.
Lasker dan Thomas bermain permainan ini.
Seterusnya, jumlah tatarajah papan meningkat
kepada 71, 852.
Selepas pemain membuat langkah ketiga, ia menjadi sembilan juta.
Dengan pilihan sebanyak itu, bagaimana anda membuat keputusan?
Selama berabad, jawapannya, "Anda benar-benar mengalahkan musuh."
Pada abad ke-18, itu dianggap
satu-satunya cara yang baik untuk bermain.
Anda menyerang lawan tanpa belas kasihan,
anda mengorbankan bidak jika perlu.
Kami memanggilnya era catur Romantik.
Ia bertepatan dengan era Romantik dalam seni.
Muzik, lukisan, puisi
tertumpu kepada ekspresi emosi berbanding penguasaan teknikal.
Catur bukan sekadar untuk menang.
Malah menang dengan begitu indah.
Kemudian, Steinitz muncul.
Wilhelm Steinitz,
juara catur dunia pertama dan dia kata…
"Ini agak kasar."
Steinitz membawa masuk era baru,
aliran sains catur.
Sepertimana artis bertukar daripada drama kepada realisme dan ketepatan,
pemain catur meletakkan prinsip asas permainan.
Lihat langkah ini sekali lagi.
Lasker bertumpu ke pusat papan.
Cuba mengawal pusat ialah prinsip nombor satu.
Ia tunggak medan peperangan.
Kemudian Lasker gerakkan kuda.
Itu prinsip kedua.
Gerakkan buah catur lebih kuat untuk bertindak secepat mungkin.
Dalam pembukaan, anda tak bersendirian.
Pemain hebat zaman dulu telah menyelesaikan bahagian sukar.
Ada Langkah Umpan Danish, Langkah Umpan Evan.
Pertahanan Sicilia,
Pertahanan Perancis, Ruy Lopez.
Juga ya, Langkah Umpan Ratu.
Beratus-ratus pembukaan telah dikodkan,
dan ia kod pembukaan ini berguna.
Jika lawan anda tahu dan anda tidak,
anda mungkin terperangkap. Anda nak elak situasi itu.
Dengan menggerakkan empat, nombor tatarajah papan berbeza,
ia kini menjadi 315 bilion.
Lambat-laun, anda perlu lupakan langkah di dalam buku
dan mula bergerak sendiri.
PERTENGAHAN PERMAINAN
Pertengahan permainan ialah arena pertarungan utama,
di mana rancangan dan strategi dijalankan.
Pertengahan permainan selalunya menentukan
keputusan permainan.
Gajah Lasker keluar untuk menyerang.
Namun kemegahannya singkat.
Satu bidak dengan berani masuk ke kancah pertarungan
dan segera terbunuh.
Ratu putih hampir berjaya memakan raja,
tapi raja sempat berlindung.
Ini permainan yang menggembirakan ketika itu.
Ingat, ini tahun 1912.
Aliran saintifik berada di kemuncak,
dan catur telah berubah menjadi lebih sofistikated,
terlalu berstrategi dan membosankan.
Namun sebuah era baharu bakal bermula.
Era pemberontakan dalam seni, muzik,
politik dan catur.
Memperkenalkan pendukung pemodenan hiper.
Mereka ialah penentang tradisi,
dan berkata, "Cara kami bermain berbeza."
Seperti membiarkan pusat papan terbuka,
namun meletakkan buah catur di tengah,
menjadikannya perangkap maut.
Kami bukan mengorbankan pusat, tapi mengawalnya dengan berbeza.
Pendukung pemodenan hiper buat perkara sama seperti penganut surialisme.
Langkah yang dianggap biasa
dibayangkan semula kemungkinannya.
Tiada apa yang jelas dilihat.
INI BUKAN PAIP
Kita perlu ingat catur permainan perang tertua dalam sejarah.
Pada tahap persaingan paling tinggi,
ia sukan yang benar-benar genting.
Ia sukar.
Semasa kejohanan, tekanan darah pemain catur
boleh mencanak setinggi pelari maraton.
Mereka boleh bakar sehingga 6,000 kalori sehari,
lebih daripada pemain tenis bertaraf dunia.
Segalanya hanya dengan duduk
dan memerah otak.
Pada tahun 1940-an, ahli psikologi Belanda,
Adriaan de Groot,
mengkaji apa yang bermain dalam minda pemain catur.
Pemain diuji dengan kemahiran berbeza,
dengan posisi bukan kebiasaan seperti ini,
dan mereka diminta sebut langkah yang mereka fikirkan seterusnya.
Dia mendapati jaguh catur dan pakar
memikirkan jumlah pilihan sama untuk langkah seterusnya.
Mereka merancang beberapa langkah yang hampir sama.
Apa yang buat pemain hebat jadi hebat?
Mereka nampak pilihan yang lebih baik.
Richard Reti, pendukung pemodenan hiper,
ditanya berapa langkah yang dipertimbangkannya.
Dia kata,
"Hanya satu. Satu yang terbaik."
Saya rasa, pertama sekali, anda perlu ada ingatan yang kuat.
Hampir semua jaguh catur yang hebat
ingati strategi permainan sepanjang karier mereka.
Mereka tahu posisi gajah dan kuda yang lebih baik,
posisi bidak,
dan bandingkan dengan permainan terdahulu.
Bagi pemain catur, posisi buah catur ibarat kord piano bagi komposer.
Selepas setiap kord,
pemain mungkin akan mempertimbangkan beberapa pilihan,
kerana mereka sebenarnya simpan bunyi yang mungkin kedengaran.
Ia hasil kajian skala dan nada, serta kebijaksanaan sejak berabad lalu
berkaitan gubahan not muzik yang sedap.
Ia juga terhasil
dengan bermain.
Ia soal pengalaman.
Percayalah, pemain catur yang hebat banyak bermain dan mengkaji.
Pada abad ke-20, tiada siapa belajar lebih kuat daripada orang Soviet.
Catur dipelajari di sekolah
dan dimainkan di taman dan di tebing sungai.
Kelab muncul di seluruh negara
dan majalah mencetak permainan dan analisis terkenal.
Catur salah satu sukan yang dipertandingkan dalam negara
kerana ia mencerminkan perkembangan negara tersebut.
Di Rusia, dominasi catur bukan cuma perlawanan di papan.
Ia bukti keunggulan intelektual komunis
berbanding kemerosotan Barat.
Selama 24 tahun, mereka bukan saja menang Kejohanan Dunia,
malah tiada pasukan layak menentang mereka.
Sehinggalah pada tahun 1972,
Bobby Fischer muncul.
Di Amerika,
catur tiba-tiba menjadi berita utama.
Boris Spassky, juara dunia Rusia, bakal berdepan Bobby Fischer dari Amerika
dalam kejohanan 24 perlawanan musim panas ini.
Begitulah cara rakyat Rusia
mempertahankan martabat mereka sebagai negara jaguh catur.
Persekutuan Catur Antarabangsa minta Fischer beri kata putus esok
jika dia akan sertai 24 perlawanan di Iceland,
dan Fischer perlukan masa.
Beliau dikenali sebagai seseorang
yang sangat cerewet dan suka meminta macam-macam
sepanjang kariernya.
Bobby Fischer akhirnya bersetuju untuk terbang ke New York, namun…
dia berubah fikiran.
Mereka mati kutu. Dia tak mahu naik pesawat.
Boris Spassky dan seluruh dunia ternanti-nanti apa bakal berlaku.
Adakah penantian ini menjejaskan rutin saudara?
Tak, terima kasih. Terima kasih atas soalan kamu.
Saudara nampak tenang. Benarkah?
Kami terkandas di situ,
dan tak tahu di mana dia akan tidur.
Saya hubungi ibu pada tengah malam
dan adat orang Lebanon, dia kata, "Bawalah dia ke sini,"
tanpa mengetahui rumah kami
akan bertukar menjadi pusat perhatian dunia,
dan ratusan wartawan
berkhemah di luar,
dan Henry Kissinger menelefon
untuk cuba menyuruh dia pergi ke sana.
Selebihnya seperti dalam lipatan sejarah.
Kejohanan ini lebih sekadar perlawanan.
Ini merupakan Perang Dingin,
yang selalu digambarkan seperti permainan catur,
dengan perangkap di merata-rata tempat.
Kebanyakannya bidak dalam perjuangan kuasa lebih besar,
termasuk di dalam permainan catur.
Selepas merampas gelaran dunia,
Bobby menjadi terkenal.
Raja sudah mangkat.
Tidak, belum lagi.
Saya pasti seluruh dunia kini mengenali nama Bobby Fischer.
Dia pemain catur terbaik di seluruh dunia.
Bagaimana Bobby Fischer kalahkan saudara? Dia lebih hebat?
Ya, dia pemain lebih hebat.
Paling utama, Perang Dingin bukanlah seperti permainan catur.
Catur lebih mudah untuk kita teliti langkahnya.
Tiada apa tersembunyi seperti kad, di mana anda menyembunyikannya.
Anda tak bergantung kepada dadu.
Anda tak bergantung pada nasib cabutan.
Anda merenung soalan dan jawapan itu,
jika anda mampu nampak.
Ratu Lasker memutuskan untuk menyerang.
Dia dengan berani masuk ke kawasan musuh.
Namun ratu hitam mara untuk mempertahankan askarnya.
Raja kini selamat di satu sudut,
dikawal di semua sisi.
Jika anda main catur, apa anda buat dalam posisi ini?
Lasker kata dia tahu inilah saat permainan yang penting.
Dia perlu buat sesuatu yang drastik.
Dia ada lima minit untuk buat keputusan
dan sayangnya, kita tiada masa.
Lasker buat begini.
Ratunya kini bersemuka dengan raja.
Mat.
Sir Thomas buat apa yang kebanyakan orang akan buat.
Dia bunuh ratu itu.
Rupanya Lasker ambil langkah bahaya.
Masih belum jelas
yang ini permulaan bagi pengakhiran.
PENGAKHIRAN PERMAINAN
Sudah berpuluh tahun kita ajar komputer untuk main catur,
memberikannya berbilion permainan.
Mengurniakan mereka memori yang jauh lebih hebat.
Sementara jaguh catur manusia boleh pertimbangkan berpuluh-puluh langkah
sebuah mesin mempunyai 10 juta langkah.
Sedangkan kita ambil masa bertahun-tahun,
namun komputer boleh lakukan dalam masa kurang sesaat.
Pada 11 Mei 1997,
dalam perlawanan akhir
antara juara catur dunia, Garry Kasparov,
dan superkomputer IBM,
Deep Blue,
mesin itu mengalahkan manusia.
Kita ditewaskan oleh kalkulator gergasi.
Tiada tekanan psikologi
yang boleh menjejaskan lawan ini.
Kecuali, palamnya tak dipasang.
Pemain manusia, sebaliknya, terdedah kepada kelemahan.
Raja tidak sedar dia masuk perangkap,
dan perburuan raja yang sempurna bermula.
Kuda mara ke depan, meletakkan raja dalam mat berganda.
Jika raja berundur,
langkah seterusnya ialah syahmat.
Dia cuma ada satu pilihan.
Kemudian Lasker menyerang lagi.
Sekali lagi.
Lagi.
Diusir dari kerajaannya, ratunya ditinggalkan.
Saat terperangkap tanpa jalan keluar,
pertama, ada kejutan
kemudian penerimaan.
Semakin komputer berkuasa,
dan menentang sesama sendiri dengan lebih kerap,
ia akan bertambah baik.
Sekarang, tiada manusia berani bersaing dengan
komputer dalam perlawanan kerana komputer akan menang.
Pada tahun 2017,
pemain catur baharu jadi terkenal di seluruh dunia.
Namanya AlphaZero
dan ia bukan superkomputer.
Ia cuma mempertimbangkan sedikit langkah
enjin catur yang paling kuat,
namun ia telah diajar dengan cara berbeza.
AlphaZero bermaksud sifar pengetahuan manusia.
Ia hanya diberikan peraturan,
dan ia bermain sendiri berulang kali,
dan berulang kali.
44 juta perlawanan
dengan kelajuan kilat menentang diri sendiri.
Pada mulanya, ia rawak,
banyak perlawanan tak capai penyudahnya,
kerana tak tahu untuk syahmat, contohnya.
Namun, kebetulan, sesetengah perlawanan berjaya,
jadi ia amati langkah pihak yang menang
dan cuba bermain begitu.
Dalam latihan sembilan jam,
ia belajar tentang seluruh sejarah catur manusia.
AlphaZero,
tak bermain seperti komputer.
Ia membuat serangan dan pengorbanan berani
seperti orang Romantik.
Nampaknya ia mengikut beberapa prinsip yang ditetapkan oleh aliran saintifik.
Pada masa yang sama, ia kadangkala melanggarnya,
kerana ia tiada tanggapan
bahawa peraturan umum perlu digunakan.
Semasa saya membesar, ada langkah tertentu yang kami anggap gila.
Komputer mengajar kami bahawa anda boleh lakukan
perkara yang selama berabad lamanya dianggap mustahil.
Komputer tidak membunuh catur.
Mereka hasilkan ledakan ilmu catur terbesar dalam sejarah.
Jumlah jaguh dunia telah meningkat
dan mengungguli kedudukan ketika masih muda.
Dulu, hampir semua pemain catur terkemuka dari bekas Kesatuan Soviet,
tempat lahirnya pemain terbaik.
Pemain terbaik akan berikan anda pengalaman itu.
Kini, anda cuma perlukan sambungan Internet.
Saya rasa Rubius juga buat banyak latihan di luar strim
kerana dia bermain dengan baik.
Negara yang tiada sejarah bersaing dalam catur
kini melahirkan pemain catur terbaik dunia.
Negara seperti India.
Negara seperti Iran juga, contohnya.
Norway, dan sebelum Magnus Carlsen,
mereka tiada pemain catur 20 pemain teratas dunia.
Dunia permainan disetarakan dan pemain jadi lebih bagus,
tak kira di mana mereka berada atau keadaannya.
Dalam peraturan yang ketat,
terikat dengan 64 petak,
jumlah permainan catur unik dianggarkan sekitar kuasa 10 ke 120.
Dalam bahasa Inggeris,
seribu trilion, trilion, trilion, trilion, trilion, trilion, trilion
trilion, trilion, trilion permainan.
Lebih banyak kebarangkalian berbanding butiran pasir di Bumi,
atau zarah habuk di Bima Sakti,
atau atom di alam semesta yang boleh dilihat.
Keindahan permainan ini terletak pada kecairannya.
Setiap langkahnya mengubah permainan.
Anda perlu ubah semula, lihat papan.
Catur tak memungkinkan anda untuk jadi pemain paling hebat.
Ada ruang perbaiki kemahiran.
Walaupun saya bermain sepanjang karier dan bertahun-tahun belajar,
masih banyak ketika di mana saya dapati perkara
yang saya tak pernah lihat.
Catur boleh buat kita ketagih, itu saya akui.
Saya tak jadi kaya,
saya tak jadi terkenal,
namun permainan yang bagus memberi saya kepuasan.
Saya gembira mengingati saat itu.
Selepas beberapa langkah terpaksa,
raja hitam tiba ke hujung papan bertentangan
di tengah-tengah kerajaan putih.
Berkenan mencemar duli,
raja putih mara ke depan,
membiarkan tir,
yang belum buat satu pun langkah sepanjang perlawanan,
memberikan serangan maut.
Syahmat.
Terjemahan sari kata oleh NF Ain